2.4.2008 Jurnalul Oficial al Uniunii Europene L 90/5 REGULAMENTUL (CE) NR. 293/2008 AL COMISIEI din 1 aprilie 2008 de modificare a anexei II la Regulamentul (CE) nr. 1782/2003 al Consiliului în ceea ce privește plafoanele naționale prevăzute în respectiva anexă COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 ('), în special articolul 12 alineatul (4), întrucât: (1)  Anexa II la Regulamentul (CE) nr. 1782/2003 fixează, pentru fiecare stat membru, plafoanele naționale care nu pot fi depășite de cuantumurile suplimentare ale ajutoarelor prevăzute la articolul 12 din regulamentul în cauză. (2)  În urma reexaminărilor prevăzute la articolul 12 alineatul (4) din Regulamentul (CE) nr. 1782/2003 se constată că plafoanele prevăzute în anexa II nu mai corespund situației structurale a exploatațiilor. Prin urmare, plafoanele aplicabile începând cu anul 2008 ar trebui adaptate. (3) Anexa II la Regulamentul (CE) nr. 1782/2003 ar trebui modificată în consecință. ( Măsurile prevăzute în prezentul regulament sunt conforme cu avizul Comitetului de gestionare a plăților directe, ADOPTĂ PREZENTUL REGULAMENT: Articolul 1 Anexa II la Regulamentul (CE) nr. 1782/2003 se înlocuieşte cu textul anexei la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 aprilie 2008. (') JO L 270, 21.10.2003, p. 1. Regulament modificat ultima dată prin Regulamentul (CE) nr. 146/2008 (JO L 46, 21.2.2008, p. 1). Pentru Comisie Mariann FISCHER BOEL Membru al Comisiei